Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 458/13/7710	Stará Ľubovňa, 25.6.2015
EEČ : 2-59-42-2015

U Z N E S E N I E

Trestná vec:	obvinený XXXXX a spol.  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov spáchaný formou spolupáchateľstva podľa § 20 Trestného zákona

Rozhodol: 	prokurátorka Okresnej prokuratúry Stará Ľubovňa
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.5.2014, spisová značka Pv 458/13/7710, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinení XXXXX, XXXXX, XXXXX a XXXXX dňa 13.08.2013 v čase od 01.30 hod. do 02.00 hod. pre predajňou Coop Jednota na Nám. SNPv obci XXXXX okr. XXXXX nohami kopali do tam zaparkovaného osobného motorového vozidla zn. Ford Mondeo 2.0, rok výroby 2012, VIN: WFOGXXGBBGCA68961 striebornej metalízy, ev.číslo Poľskej republiky WW 3690T, na ktorom   odlomili ľavé spätné zrkadlo a zadný stierač, pravé spätné zrkadlo, ohli pravý predný stierač, čím spoločnosti XXXXX Waršawa, PR spôsobili poškodením vozidla škodu v sume 748,65 €.

Uznesením prokurátora Okresnej prokuratúry XXXXX zo dňa 23.5.2014, spisová značka Pv 458/13/7710, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením povereného príslušníka Obvodného oddelenia PZ  XXXXX  sp. zn. ORP-XXXXX z 13.08.2013 bolo  začaté trestné stíhanie a dňa 16.08.2013  vznesené obvinenie  ml. XXXXX, ml. XXXXX, ml. XXXXX a ml. XXXXX  pre spolupáchateľstvo  prečinu  poškodzovania cudzej veci  podľa §  20, § 245 ods. 1  Tr. zák.

Tento prečin mali obvinení spáchať tak, ako je to uvedené vo výrokovej časti tohto uznesenia. 

Uznesením tunajšej okresnej prokuratúry zo dňa 23.05.2014 sp. zn. Pv 458/13/7710-29 bolo podľa § 216 ods. 1 Tr. por. trestné stíhanie podmienečne zastavené a obvinená, bola určená skúšobná doba v trvaní 12 mesiacov. Uznesenie nadobudlo právoplatnosť 23.05.2014, teda  skúšobná doba uplynula  23.05.2015.

Všetci obvinení v skúšobnej dobe viedli  bezúhonný život,  ako to vyplýva z informácie  Obce XXXXX a z výpisu z ústrednej evidencie prístupkov MV SR   a  splnili podmienky podmienečného zastavenia trestného stíhania. V  registri trestov   nemajú novší záznam.
 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka